smcproject/ml-wiki-sentences huggingface dataset:
സ്ഥായിയോ താൽക്കാലികമോ ആയ വൈകല്യം‌‌ മൂലം ഉല്പാദനക്ഷമമായ വർഷങ്ങൾ രോഗിയുടെ ജീവിതത്തിൽ നിന്ന് നഷ്ടപ്പെടുന്നു.
സമയത്തുള്ള ചികിത്സയോ ശരിയായ പുനരധിവാസമോ ലഭിക്കാത്തതുമൂലം സാമ്പത്തികമായി പിന്നാക്കം നിൽക്കുന്ന വികസ്വരരാജ്യങ്ങളിലെ രോഗികൾക്ക് വൈകല്യംമൂലം‌‌ നഷ്ടപ്പെടുന്ന ജീവിതവർഷങ്ങൾ വികസിതരാജ്യങ്ങളിലെ രോഗികളുടേതിന്റെ 7 ഇരട്ടിയോളം വരും .
മസ്തിഷ്കാഘാതത്തിലേക്ക് നയിക്കാവുന്ന അപകടഘടകങ്ങളിൽ ഏറ്റവും പ്രധാനം രക്താതിസമ്മർദ്ദവും ഉയർന്ന രക്തക്കൊഴുപ്പും അമിതവണ്ണവും വ്യായാമരഹിതമായ ജീവിതശൈലിയും ആണ്.
മസ്തിഷ്കാഘാതത്തിന്റെ മറ്റ് അപകടഘടകങ്ങൾ ഹൃദയാഘാതം (Myocardial Infarction), ഏട്രിയൽ ഫിബ്രിലേഷൻ (Atrial fibrillation), പ്രമേഹം , കരോട്ടിഡ് ധമനിച്ചുരുക്കം (Carotid artery stenosis) എന്നിവയാണ് .
ഭക്ഷണത്തിൽ ഫലമൂലാദികളുടെ അളവ് വളരെ താഴ്ന്നിരിക്കുക, ഹൃദയവാൽവുകൾ സംബന്ധിച്ച രോഗങ്ങൾ, മസ്തിഷ്കധമനിവീക്കം (അന്യൂറിസം) പോലുള്ള രക്തക്കുഴൽ ഘടനാവൈകല്യങ്ങൾ, രക്തം കട്ടപിടിക്കാനുള്ള അമിതപ്രവണത തുടങ്ങിയവയും മസ്തിഷ്കാഘാതത്തിനു കാരണമാകാറുണ്ട് .
പ്രായവും മസ്തിഷ്കാഘാതവും
മസ്തിഷ്കാഘാതം പൊതുവേ പ്രായമായവരിലെ രോഗമായാണു പരിഗണിക്കപ്പെടാറ്.
വർദ്ധിച്ചുവരുന്ന നഗരവത്കരണവും ഉയരുന്ന ആയുർദൈർഘ്യവും മസ്തിഷ്കാഘാത തോതിനെ ബാധിക്കുന്നുണ്ട് .
മസ്തിഷ്കാഘാതമരണങ്ങളിൽ 60%വും  70 വയസിനുമേൽ പ്രായമുള്ളവരിലാണു സംഭവിക്കുന്നത് .
ലോകമാകെയുള്ള സ്ഥിതിവിവരക്കണക്കുകളിൽ മസ്തിഷ്കാഘാതങ്ങളുടെ 80%വും ഇസ്കീമികാഘാതമാണ്.
10-15% വരെ മസ്തിഷ്കാന്തര രക്തസ്രാവവും 5% അവാരാക്‌‌നോയിഡ്  രക്തസ്രാവവും മൂലം സംഭവിക്കുന്ന ആഘാതമാണ്.
എന്നാൽ ഏഷ്യൻ രാജ്യങ്ങളിൽ മസ്തിഷ്കാന്തര രക്തസ്രാവം 20-30%ത്തോളം ഉയർന്നതാണെന്നും കണക്കുകളുണ്ട് .
ചികിത്സ മിഡിൽ സെറിബ്രൽ ധമനിയിലെ രക്തതടസ്സത്താൽ മസ്തിഷ്കാഘാതമുണ്ടായ ഒരാളുടെ തലച്ചോറ്.
പോസ്റ്റ്മോർട്ടം പരിശോധനയിൽ ശേഖരിച്ചത്.
മസ്തിഷ്കാഘാതങ്ങളുടെ ചികിത്സ രോഗകാരണത്തിന്റെ അടിസ്ഥാനത്തിലാണ് നിശ്ചയിക്കുന്നത്.
ഇതിനായി മസ്തിഷ്കത്തിന്റെ സിടി സ്കാനോ എംആർഐ സ്കാനോ ആവശ്യമാണ്.
തലച്ചോറിലെ ധമനികളിൽ കട്ടപിടിക്കുന്ന രക്തത്തെ അലിയിക്കാൻ സമയബന്ധിതമായി രക്ത വിഘടക (antithrombotic) മരുന്നുകളും ചില അവസരങ്ങളിൽ ഫൈബ്രിനോലയക (fibrinolytic) ഔഷധങ്ങളും നൽകുന്നു.
രക്തസ്രാവമാണു ആഘാതത്തിനു കാരണമെങ്കിൽ ശസ്ത്രക്രിയവഴി സ്രവിച്ച രക്തത്തെ നീക്കംചെയ്യുന്നത് ഒരു രീതിയാണ്.
ചില അവസരങ്ങളിൽ സ്രാവത്തെ സ്വയം അലിഞ്ഞ് പോകാൻ അനുവദിക്കാറുമുണ്ട്.
ബോധക്ഷയമോ അപസ്മാരമോ മറ്റ് അടിയന്തര പ്രശ്നങ്ങളോ ഉണ്ടെങ്കിൽ വെന്റിലേറ്ററിന്റെ സഹായത്തോടെ കൃത്രിമശ്വാസോച്ഛ്വാസം നൽകുന്നതും അസാധാരണമല്ല.
മസ്തിഷ്കാഘാതത്താൽ തൊണ്ടയിലെ പേശികൾക്ക് ബലക്ഷയമോ സംസാരശേഷിക്കുറവോ ഉണ്ടായവർക്ക് ബലം  തിരികെ കിട്ടുന്നതു വരെ ആമാശയത്തിലേക്ക് കൃത്രിമ കുഴലിലൂടെ ആഹാരം നല്കേണ്ടി വരാറുണ്ട്.
രക്താതിസമ്മർദ്ദം  നിയന്ത്രിക്കാനും രക്തക്കൊഴുപ്പ് കുറക്കാനും പ്രമേഹം നിയന്ത്രിക്കാനുമുള്ള മരുന്നുകൾ അനുസാരികളായി നൽകുന്നു.
തുടർന്നും രക്തം കട്ടപിടിക്കുന്നതിന്റെ സാധ്യത കുറയ്ക്കാൻ പ്ലേറ്റ്‌‌ലെറ്റ് വിഘടക മരുന്നുകളോ വാർഫാറിൻ (കൂമഡിൻ) പോലുള്ള അപസ്കന്ദകങ്ങളോ നൽകാറുണ്ട്.
മസ്തിഷ്കത്തിലേക്ക് രക്തമെത്തിക്കുന്ന മുഖ്യധമനിയായ കരോട്ടിഡ് ധമനിക്കുള്ളിലെ (ഗ്രീവാധമനി) പ്രതിബന്ധം നീക്കം  ചെയ്യുന്നതിനു കരോട്ടിഡ് എൻഡാർട്ടറക്റ്റമി എന്ന ശസ്ത്രക്രിയയും  ആവശ്യമായി വരാം.
മസ്തിഷ്കാഘാതം മൂലം ഉണ്ടാകുന്ന നാഡീക്ഷയം പൂർവസ്ഥിതിയിലാകുന്നതുവരെ രോഗിക്ക് ശാരീരികവും മാനസികവുമായ പിന്തുണയും സഹായവും ആവശ്യമാണു.
സ്വാശ്രയത്വം തിരിച്ചുകിട്ടാനുള്ള വ്യായാമങ്ങളും പേശീബലം വർദ്ധിക്കാനുള്ള ഫിസിയോതെറാപ്പിയും പുനരധിവാസത്തിന്റെ ഭാഗമാണു് .
ജീവിതശൈലിയിലെ മാറ്റങ്ങൾ
രക്താതിമർദ്ദം , അമിത കൊളസ്ട്രോൾ , പ്രമേഹം , ഹൃദ്രോഗം , അമിതമായി എണ്ണ, കൊഴുപ്പ്, ഉപ്പ്, മധുരം, അന്നജം എന്നിവ അടങ്ങിയതും, വറുത്തതും പൊരിച്ചതുമായ ആഹാരം എന്നിവ നിയന്ത്രിച്ചു നിർത്തൽ, പുകവലി , മാനസിക സമ്മർദം ഒഴിവാക്കൽ, സ്ഥിരമായ ശാരീരിക വ്യായാമം , പഴങ്ങൾ, പച്ചക്കറികൾ, ഇലക്കറികൾ, മത്സ്യം, പരിപ്പ് വർഗ്ഗങ്ങൾ, കൊഴുപ്പ് കുറഞ്ഞ പാൽ, കൊഴുപ്പ് കുറഞ്ഞ മാംസം  തുടങ്ങിയ പോഷക സമ്പുഷ്ടമായ ഭക്ഷണം എന്നിവയിലൂടെ മസ്തിഷ്കാഘാത സാധ്യത കുറയ്ക്കാം.
നേരത്തേ രോഗലക്ഷണങ്ങൾ തിരിച്ചറിഞ്ഞ് രോഗിക്ക് അടിയന്തര ചികിത്സ നൽകുകയാണെങ്കിൽ നാഡീക്ഷയത്തിന്റെയും പക്ഷാഘാതത്തിന്റെയും ആക്കം കുറയ്ക്കാനാവും .
പക്ഷാഘാതത്തെക്കുറിച്ച് മലയാളം വീഡിയോ {{ cite book }} : Check | oclc= value ( help ) CS1 maint: multiple names: authors list ( link ) {{ cite book }} :  CS1 maint: multiple names: authors list ( link )
മസ്തിഷ്കത്തിന്റെ പരിണാമം
മസ്തിഷ്കത്തിന്റെ പരിണാമത്തെക്കുറിച്ച് ഇനിയും കുറേ കണ്ടെത്തലുകൾ നടത്താനുണ്ട്.
ശരീരത്തിന്റെ വലിപ്പവും മസ്തിഷ്കവുമായി ഒരു പ്രത്യേകാനുപാതത്തിലുള്ള ബന്ധം രേഖീയമായി കാണുന്നില്ല, പകരം അത് വ്യത്യസ്താനുപാതത്തിലാണ്.
ചെറിയ ശരീരമുള്ള ജീവികളുടെ മസ്തിഷ്കത്തിനെ അവയുടെ ശരീരവുമായി താരതമ്യം ചെയ്താൽ വലിയ മസ്തിഷ്കമാണുള്ളത്.
വലിയ സസ്തനികളിൽ ചെറിയ മസ്തിഷ്കം കാണപ്പെടുന്നു.
(ഉദാ: തിമിംഗിലം) ഫോസ്സിൽ രേഖകളിലെ മനുഷ്യന്റെ മസ്തിഷ്കത്തിന്റെ വലിപ്പം മസ്തിഷ്ക വികസനത്തിന്റെ പഴയ ചരിത്രം മസ്തിഷ്കത്തിന്റെ പുനഃക്രമീകരണം ആധുനിക പരിണാമത്തിൽ ജനിതക കാരണങ്ങളുടെ സംഭാവന കൂടുതൽ വായനയ്ക്ക് Falk, Dean (2011).
The Fossil Chronicles: How Two Controversial Discoveries Changed Our View of Human Evolution.
ISBN 978-0-520-26670-4 978-0-520-26670-4.
Raichlen, D.A., and J.D. Polk.
"Linking brains and brawn: exercise and the evolution of human neurobiology."
Proceedings of the Royal Society B: Biological Sciences 280 .
doi : 10.1098/rspb.2012.2250 Striedter, G. F. (2005).
Principles of Brain Evolution.
Eccles, John C (1989) Evolution of the Brain.
മസ്തിഷ്‌കമരണം ഇംഗ്ലീഷ് വിലാസം https://ml.wikipedia.org/wiki/Brain_death
തലച്ചോറിന്റെ പ്രവർത്തനം പൂർണമായും നിലക്കുന്നതിനെയാണ് മസ്തിഷ്‌ക മരണം(Brain death) എന്നു  പറയുന്നത്.
(ജീവൻ നിലനിർത്താൻ അത്യാവശ്യമായ സ്വമേധയാ അല്ലാത്ത പ്രവർത്തനങ്ങൾ ഉൾപ്പെടെനിലക്കുന്നതിനെ).
ഇത്തരം സംഭവങ്ങളിൽ വ്യക്തി ആരോഗ്യവാനായി ജീവിച്ചിരുന്ന കാലത്ത് സ്വയമെ പ്രവർത്തിച്ചിരുന്ന പല ശാരീരിക പ്രവർത്തനങ്ങളും നടന്നുകൊണ്ടിരിക്കും.
തലച്ചോർ മരിക്കുകയും അവയവങ്ങൾ പ്രവർത്തിച്ചുകൊണ്ടിരിക്കുകയും ചെയ്യുന്നവരുടെ ഹൃദയം , കിഡ്‌നി , ലിവർ എന്നിവ മാറ്റിവെക്കുന്ന ശസ്ത്രക്രിയകളെ അത് സഹായിക്കും.
മസ്താൻ
മസ്താൻ എന്ന വാക്കിൻറെ നേർപദം ലഹരി ബാധിച്ചവൻ എന്നാണ്.
സൂഫി സന്യാസികളുമായി ബന്ധപ്പെട്ടാണ് ഈ വിശേഷണം നല്കപ്പെടാറുള്ളത്.
ആത്മീയ ലഹരി ബാധിച്ചവൻ എന്നാണ് ഇത് കൊണ്ടുള്ള ഉദ്ദേശം.
ഇഷ്‌കിൽ മസ്ത്ത് ആകുന്നവൻ അഥവാ ദൈവത്തോടുള്ള പ്രണയത്താൽ സ്വന്തത്തെ മറക്കുന്നവൻ എന്ന നാടൻ പ്രയോഗത്തിൻറെ യഥാർത്ഥ വാക്ക് ‘സക്റാൻ’ എന്നതാണ്.
സൂഫി സരണികളിൽ സഞ്ചരിക്കുന്നവർ അഹ്‌വാലുകൾ എന്ന വിവിധ ഘട്ടങ്ങൾ പിന്നിടേണ്ടതായിട്ടുണ്ട്.
ഇത്തരം സഞ്ചാരങ്ങൾക്കിടെ കടുത്ത ഈശ്വര പ്രണയത്തിലേക്ക് യാത്രികർ വഴുതി വീഴുക പതിവാണ്.
ജദ്ബ്, ജദ്ബിൻറെ ഹാൽ എന്നൊക്കെ ഈ ഘട്ടം അറിയപ്പെടാറുണ്ട്.
ഈശ്വര സ്നേഹം ആസ്വദിച്ചു പ്രേമചിത്തരായി മാറിയ ഇത്തരം സൂഫികളെയാണ് സക്റാൻ  എന്ന്  വിശേഷിപ്പിക്കുന്നത്.
ബഹാലീൽ,മജ്‌ദൂബ്, മജാനീൻ, മജാദീബ് എന്നൊക്കെയാണ് മറ്റ് വിശേഷണങ്ങൾ.
മുജ്തദബ് (ദൈവത്തിലേക്ക് ആകർഷിപ്പിക്കപ്പെട്ടവൻ)  , വലഹാൻ  (ദൈവ സ്നേഹം കൊണ്ട്  സംഭ്രാന്തനായവൻ ) , മുസ്തലബ് (  സ്നേഹ സാമ്രാജ്യത്തിലേക്ക് കവർന്നെടുക്കപ്പെട്ടവൻ) , സക്റാൻ  (ദൈവിക  ചിന്തയിൽ തന്നെ തന്നെ മറന്നവൻ) , വാരിദ് (സ്നേഹചഷകം മതിവരുവോളം ആസ്വദിച്ചവൻ ) , അത്വ്ശാൻ   (സ്നേഹപാന മോഹം തീരാത്ത ദാഹാർത്തൻ)  എന്നിങ്ങനെ വിവിധ വിശേഷണങ്ങൾ ഉന്മാദ പാഥികരുടെ മേൽ ചാർത്തപ്പെടാറുണ്ട്.
ഫന എന്ന സാങ്കേതിക പദം കൊണ്ടാണ് സൂഫികൾ ഈ ഘട്ടത്തെ വിശേഷിപ്പിക്കുക.
പ്രമുഖ സൂഫി പാഥികമാരിലേറെയും ബോധ മണ്ഡലത്തിൽ നിന്ന് കൊണ്ട് മസ്ത് നുകർന്നവരോ അല്ലെങ്കിൽ മസ്ത്തിൽ നിന്ന് ബോധ മണ്ഡലത്തിലേക്ക് തിരിച്ചു വന്നവരോ ആണ്.
വിത്യസ്തമായി മത കർമശാസ്ത്ര നിയമങ്ങൾ പോലും ബാധകമല്ലാത്ത വിധം ഉന്മാദം ബാധിക്കുന്നവരും ഇക്കൂട്ടരിലുണ്ട്.
തസ്വവ്വുഫ് ശാഖയിൽ ഉത്തമ പദവിക്കാരായി ഗണിക്കപ്പെടാത്തവരാണ് ഇത്തരക്കാർ.
ദൈവിക സാമീപ്യത്തിലേക്കുള്ള യാത്രയിൽ ഇടറി വീണവരായാണ് ഇവർ വിശേഷിക്കപ്പെടുന്നത്.
ബോധ മണ്ഡലത്തിൽ നിന്നും പുറത്തായ ഇത്തരം വ്യക്തികളെ മതപരമായി പിന്തുടരുവാനോ, അവരുടെ ശിഷ്വത്വം സ്വീകരിക്കുവാനോ പാടില്ലെന്ന് സൂഫി യതികൾ നിഷ്കർഷിക്കുന്നു.
ഇവകൾ കാണുക ത്വരീഖത്ത് ഹഖീഖത്ത് മഅ്‌രിഫത്ത് അവലംബം
മസ്തിഷ്കസുഷുമ്നാശോഥം ഇംഗ്ലീഷ് വിലാസം https://ml.wikipedia.org/wiki/Encephalomyelitis
തലച്ചോറിനേയോ സുഷുമ്നയേയോ ബാധിക്കുന്ന കോശജ്വലനമാണ് മസ്തിഷ്കസുഷുമ്നാശോഥം ( Encephalomyelitis ).
ഇത് പല തരത്തിലുണ്ട് : അക്യൂട്ട് ഡിസെമിനേറ്റ‍് എൻസെഫലോമയലെറ്റിസ് - വൈറസ് ബാധമൂലം ഉണ്ടാവുന്നു.
മൾട്ടിപ്പിൾ സ്ക്ലീറോസിസ് .
AntiMOG associated encephalomyelitis Eastern equine encephalitis , ജപ്പാൻ ജ്വരം , Venezuelan equine encephalitis , and Western equine encephalitis : വൈറസ് ബാധമൂലം ഉണ്ടാവുന്നു.
കുതിരയേയും മനുഷ്യനേയും ബാധിക്കാം.
Equine encephalitis .
മ്യാൾജിക് എൻസെഫലോമയലെറ്റിസ് .
Progressive encephalomyelitis with rigidity and myoclonus .
AIDS related encephalomyelitis അവലംബം
മസ്തിഷ്ക മുഴ
തലച്ചോറിലെ അല്ലെങ്കിൽ സെൻട്രൽ സ്പൈനൽ കനാലിനുള്ളിലെ കോശങ്ങളുടെ അസാധാരണ വളർച്ചയാണ് ബ്രെയിൻ ട്യൂമർ .
രണ്ട് പ്രധാന തരം ട്യൂമറുകളുണ്ട്.
മസ്തിഷ്ക മുഴകൾ ഒന്നുകിൽ ദോഷകരമോ (കാൻസർ അല്ലാത്തതോ) അല്ലെങ്കിൽ മാരകമായതോ (കാൻസർ) ആകാം.
അവ തലച്ചോറിൽ നിന്ന് തന്നെ ഉത്ഭവിക്കാം.
(പ്രൈമറി ബ്രെയിൻ ട്യൂമറുകൾ) അല്ലെങ്കിൽ ശരീരത്തിൻ്റെ മറ്റ് ഭാഗങ്ങളിൽ നിന്ന് തലച്ചോറിലേക്ക് പടരുന്നുവ.
(സെക്കൻഡറി അല്ലെങ്കിൽ മെറ്റാസ്റ്റാറ്റിക് ബ്രെയിൻ ട്യൂമറുകൾ) എല്ലാത്തരം ബ്രെയിൻ ട്യൂമറുകളും ട്യൂമറിൻ്റെ വലിപ്പത്തെയും അതിൽ ഉൾപ്പെടുന്ന തലച്ചോറിൻ്റെ ഭാഗത്തെയും ആശ്രയിച്ച് വ്യത്യാസപ്പെടുന്ന ലക്ഷണങ്ങൾ സൃഷ്ടിക്കാം.
രോഗലക്ഷണങ്ങൾ ഉണ്ടെങ്കിൽ, അവയിൽ തലവേദന , അപസ്മാരം, കാഴ്ച പ്രശ്നങ്ങൾ, ഛർദ്ദി, മാനസിക മാറ്റങ്ങൾ എന്നിവ ഉൾപ്പെടാം.
മറ്റ് ലക്ഷണങ്ങളിൽ നടക്കാൻ ബുദ്ധിമുട്ട്, സംസാരിക്കൽ, സംവേദനം അല്ലെങ്കിൽ അബോധാവസ്ഥ എന്നിവ ഉൾപ്പെടാം.
ബ്രെയിൻ ട്യൂമറുകൾക്ക് പല തരത്തിലുള്ള ചികിത്സകൾ ഉപയോഗിക്കാം.
ചികിത്സ ട്യൂമറിൻ്റെ സ്ഥാനം, വലുപ്പം, തരം, മുഴകളുടെ എണ്ണം, പ്രായം, ആരോഗ്യം ഉൾപ്പെടെ നിരവധി ഘടകങ്ങളെ ആശ്രയിച്ചിരിക്കുന്നു.
ചികിത്സ തിരഞ്ഞെടുക്കുന്നതിന് മുമ്പ് സാധാരണയായി ഒരു ബയോപ്സി നടത്താറുണ്ട്.
ട്യൂമറിൽ നിന്ന് ഒരു ചെറിയ ടിഷ്യു നീക്കം ചെയ്ത് ലാബിൽ പരിശോധിക്കുന്നതാണ് ബയോപ്സി.
ശസ്ത്രക്രിയ, റേഡിയേഷൻ തെറാപ്പി, കീമോതെറാപ്പി, ടാർഗെറ്റഡ് തെറാപ്പി മുതലായവയാണ് പൊതുവായ ചികിത്സ രീതികൾ.
അവലംബം 1 2 3 4 1 2 3 ↑ ↑ ↑
മസ്തിഷ്കം ഇംഗ്ലീഷ് വിലാസം https://ml.wikipedia.org/wiki/Brain ചിമ്പാൻസിയുടെ തലച്ചോറ്.
നട്ടെല്ലുള്ള എല്ലാ ജന്തുക്കളിലും ഭൂരിഭാഗം നട്ടെല്ലില്ലാത്ത ജന്തുക്കളുടേയും നാഡീവ്യവസ്ഥയുടെ കേന്ദ്രമാണ്‌ മസ്തിഷ്കം അഥവാ തലച്ചോർ .
ജെല്ലിഫിഷ് , നക്ഷത്രമത്സ്യം തുടങ്ങിയ ചില ജന്തുക്കളിൽ മസ്തിഷ്കമില്ലാതെയുള്ള വികേന്ദ്രീകൃത നാഡീവ്യൂഹം കാണപ്പെടുന്നു.
നട്ടെല്ലുള്ള ജന്തുക്കളുടെ തലച്ചോർ തലയിൽ തലയോട്ടിയാൽ പൊതിഞ്ഞ് സം‌രക്ഷിക്കപ്പെട്ട നിലയിലാണ്‌ കാണപ്പെടുന്നത്, സാധാരണയായി ഇത് മറ്റ് പ്രഥമ ഇന്ദ്രിയാവയവങ്ങളായ കണ്ണ് , ചെവി , നാവ് , മൂക്ക് തുടങ്ങിയവയുടെ സമീപത്തായിരിക്കും.
വളരെ സങ്കീർണ്ണമായ ഘടനയിൽ മസ്തിഷക്കങ്ങൾ കാണപ്പെടുന്നു.
മനുഷ്യമസ്തിഷ്കത്തിൽ ഏകദേശം 100 ബില്യൺ നാഡീകോശങ്ങൾ ഉണ്ടെന്ന് കണക്കാക്കപ്പെട്ടിരിക്കുന്നു, അവയിലോരോന്നും മറ്റുള്ളവയുമായി 10,000 സിനാപ്റ്റിക്ക് ബന്ധങ്ങൾ വഴി ബന്ധിക്കപ്പെട്ടിരിക്കുന്നു.
ആവേഗങ്ങളെ സം‌വഹിപ്പിക്കുന്ന ആക്സോണുകൾ എന്ന പ്രോട്ടോപ്ലാസ്മിക് നാരുകൾ വഴി അവ ആക്ഷൻ പൊട്ടെൻഷ്യൽ എന്ന് വിളിക്കുന്ന സിഗ്നൽ തുടിപ്പുകളെ ഇവ തലച്ചോറിന്റേയോ ശരീരത്തിന്റേയോ ഭാഗങ്ങളിലുള്ള മറ്റ് കോശങ്ങളിലെത്തിക്കുന്നു.
തത്ത്വശാസ്ത്രപരമായി തലച്ചോറിന്റെ ഏറ്റവും പ്രധാനപ്പെട്ട ധർമ്മം മനസ്സിന്‌ അതിന്റെ ഭൗതികമായ ഘടന നൽകുക എന്നതാണ്‌.
ജന്തുക്കളുടെ നില മെച്ചപ്പെടുത്തുന്നതിന്‌ ഉതകുന്ന പെരുമാറ്റം സൃഷ്ടിക്കുക എന്നതാണ്‌ ജീവശാസ്ത്രപരമായി തലച്ചോറിന്റെ പ്രധാനപ്പെട്ട ധർമ്മം.
ഈ പെരുമാറ്റം സാധ്യമാക്കുന്നത് പേശികളുടെ ചലനം നിയന്ത്രിച്ചോ ഗ്രന്ഥികളിൽ ഹോർമോണുകളെ പോലെയുള്ള രാസവസ്തുക്കൾ സ്രവത്തിന്‌ ഹേതുവായോ ആണ്‌.
ഏകകോശ ജീവികൾക്കു പോലും ചുറ്റുപാടിൽ നിന്ന് വിവരങ്ങൾ ശേഖരിക്കാനും അവയ്ക്കനുസരിച്ച് പെരുമാറാനും കഴിവുണ്ട്, അതു പോലെ കേന്ദ്രനാഡീവ്യൂഹത്തിന്റെ അഭാവമുള്ള സ്പോഞ്ചുകൾക്കും അവരുടെ സഞ്ചാരത്തേയും ശരീരത്തിന്റെ സങ്കോചത്തേയും ഏകോപിപ്പിച്ച് നിയന്ത്രിക്കുവാനുള്ള കഴിവുണ്ട്.
നട്ടെല്ലുള്ള ജീവികളിൽ അവയുടെ സുഷ്‌മ്‌നാകാണ്ഡത്തിന് റിഫ്ലക്സ് പ്രതിപ്രവർത്തനം സൃഷ്ടിക്കുവാനും ഒപ്പം നീന്തൽ , നടത്തം പോലെയുള്ള ലളിതമായ പ്രവർത്തനങ്ങൾ നടത്തുവാനും സാധിക്കുന്നു.
ഇതൊക്കെയാണെങ്കിലും സങ്കീർണ്ണങ്ങളായ ഇന്ദ്രിയങ്ങളിൽ നിന്ന് ലഭിക്കുന്ന വിവരങ്ങളുടെ അടിസ്ഥാനത്തിൽ പെരുമാറ്റങ്ങളുടെ ഏകോപനം സാധ്യമാകാൻ അവയെ വിശകലനം ചെയ്യുകയും ഏകീകരിക്കുകയും ചെയ്യുന്ന ഒരു കേന്ദ്രനാഡീവ്യൂഹം ആവശ്യമാണ്‌.
ഇന്ന് ദ്രുതഗതിയിലുള്ള വളർച്ചയിലൂടെ ശാസ്ത്രം വളരെയധികം മുന്നേറിയെങ്കിലും മസ്തിഷ്കത്തിന്റെ പ്രവർത്തനരഹസ്യം നിഗൂഢമായി തന്നെ നിൽക്കുന്നു.
തലച്ചോറിന്റെ ഘടകങ്ങളായ നാഡീകോശങ്ങളുടെ പ്രവർത്തനവും അവ തമ്മിലുള്ള സിനാപ്സ് ബന്ധങ്ങളും ഒരു പരിധിവരെ മനസ്സിലാക്കാൻ കഴിഞ്ഞിട്ടുണ്ട്, എങ്കിലും അവയുടെ ആയിരക്കണക്കിന്‌ അല്ലെങ്കിൽ ദശലക്ഷക്കണക്കിന്‌ എണ്ണം ഒത്തുചേർന്ന് ഒരുമിച്ച് പ്രവർത്തിക്കുന്നത് എങ്ങനെയെന്ന് മനസ്സിലാക്കുക എന്നത് വളരെയധികം വിഷമമുള്ള കാര്യമായി നിൽക്കുന്നു.
ഉദാത്തമായ ഏകോപനം തലച്ചോറിന്റെ പ്രവർത്തനത്തിൽ കാണപ്പെടുന്നു എന്ന് ഇ.
ജി. പോലെയുള്ള അതിന്റെ പ്രവർത്തനം നിരീക്ഷിക്കാനുള്ള ഉപാധികൾ വഴി നമുക്ക് മനസ്സിലാക്കാൻ സാധിക്കുന്നുണ്ട്, പക്ഷേ ഇത്തരം ഉപാധികൾ അവയിലെ ഒരോ നാഡീകോശവും എങ്ങനെ പ്രവർത്തിക്കുന്നു എന്ന് മനസ്സിലാക്കാൻ മാത്രം ആഴമുള്ളവയല്ല.
അതിനാൽ തന്നെ നാഡീശൃംഖലയുടെ പ്രവർത്തനത്തിന്റെ അടിസ്ഥാന തത്ത്വങ്ങൾ പോലും ഭാവിയിൽ വളരെയേറെ കണ്ടുപിടിക്കാനിരിക്കുന്നു.
ശരീരത്തിലെ ഏറ്റവും കൊഴുപ്പുകൂടിയ അവയവം തലച്ചോറാണ്.
തലച്ചോരിന്റെ 60% കൊഴുപ്പാണ്.
ഉന്നതതല ഘടന എട്ട് വ്യത്യസ്ത സ്പീഷീസുകളുടെ മസ്തിഷ്കങ്ങൾ.
ഇതുവരെ നിരീക്ഷിക്കപ്പെട്ടവയിൽ വെച്ച് ഏറ്റവും സങ്കീർണ്ണമായ ജൈവഘടനയാണ്‌ തലച്ചോറിന്റേത്, അതിനാൽ തന്നെ കാഴ്ച്ചയുടെ അടിസ്ഥാനത്തിൽ വ്യത്യസ്ത സ്പീഷീസുകളിലെ തലച്ചോറുകൾ താരതമ്യം ചെയ്യുക എന്നത് എളുപ്പമുള്ള കാര്യമല്ല.
അതേസമയം അവയിലെല്ലാം കാണപ്പെടുന്ന തലച്ചോറിന്റെ ഘടനയിൽ പൊതുവായ ചില കാര്യങ്ങൾ കാണാൻ സാധിക്കുന്നു.
ഇവയെ പ്രധാനമായും മൂന്നുതരത്തിൽ വിലയിരുത്താവുന്നതാണ്‌.
വ്യത്യസ്ത സ്പീഷീസുകളുടെ തലച്ചോറുകൾ താരതമ്യം ചെയ്യുകയും ഒരു പൊതു മുൻഗാമിയിൽ നിന്നുരുത്തിരിഞ്ഞ് വന്ന പിൻഗാമികളിലെല്ലാം പൊതുവായി കാണപ്പെടുന്ന പ്രത്യേകത മുൻഗാമിയിലും കാണപ്പെടും എന്നുള്ള പരിണാമത്തെ അടിസ്ഥാനമാക്കിയുള്ള രീതി.
ഒരു ജന്തുവിന്റെ തലച്ചോർ അതിന്റെ ഭ്രൂണം മുതൽ പൂർണ്ണ വളർച്ചയെത്തുന്നതുവരെയുള്ള കാലഘട്ടത്തിൽ എങ്ങനെ വികസിച്ചുവരുന്നു എന്നതിനെ അടിസ്ഥാനമാക്കി വിലയിരുത്തുന്നതാണ്‌ മറ്റൊരു രീതി.
ജനിതകത്തെ അടിസ്ഥാനമാക്കിയുള്ള രീതിയിൽ വ്യത്യസ്ത സ്പീഷീസുകളുടെ തലച്ചോറിന്റെ വ്യത്യസ്ത ഭാഗങ്ങളിൽ കാണപ്പെടുന്ന ജനിതകവാക്യം വിശകലനം ചെയ്യുന്നു.
മസ്തിഷക്കത്തിലെ സെറിബ്രൽ കോർട്ടെക്സ് എന്ന ഭാഗം സസ്തനികളെ മറ്റ് ജന്തുക്കളിൽ നിന്നും, കുരങ്ങൻ , മനുഷ്യൻ തുടങ്ങിയ പ്രൈമേറ്റുകളെ മറ്റ് സസ്തനികളിൽ നിന്നും, മനുഷ്യനെ മറ്റ് പ്രൈമേറ്റുകളിൽ നിന്നും തിരിച്ചറിയാൻ സാധിക്കുന്നു.
സസ്തനികളല്ലാത്ത മറ്റ് നട്ടെല്ലുള്ള ജന്തുക്കളിൽ സെറിബ്രത്തിന്റെ ഉപരിതലത്തിൽ പാലിയം എന്ന താരതമ്യേന ലളിതമായ അടുക്കുകളാണ്‌ കാണപ്പെടുന്നത്.
സസ്തനികളിൽ ഇത് 6 അടുക്കുകളുള്ള നിയോകോർട്ടെക്സ് എന്ന സങ്കീർണ്ണമായ ഘടനയായി രൂപാന്തരം പ്രാപിക്കുന്നു.
പ്രൈമേറ്റുകളിൽ നിയോകോർട്ടെക്സ് മറ്റ് പ്രൈമേറ്റുകളല്ലാത്തവയെ അപേക്ഷിച്ച് കൂടുതൽ വികാസം പ്രാപിച്ചതാണ്‌, പ്രത്യേകിച്ച് മുൻനിര ലോബുകൾ (frontal lobes).
മനുഷ്യനിൽ ഈ മുൻനിര ലോബുകളുടെ വികാസം വളരെ പ്രകടവും കൂടുതലുമാണ്‌, കൂടാതെ കോർട്ടെക്സിന്റെ മറ്റ് ഭാഗങ്ങളും കൂടുതൽ വലിപ്പമേറിയതും സങ്കീർണ്ണവുമാണ്‌.
വിവിധ സ്പീഷീസുകളിൽ ശരീരത്തിന്റെ വലിപ്പവും മസ്തിഷ്കത്തിന്റെ വലിപ്പവും തമ്മിൽ താരതമ്യ പഠനത്തിന്‌ വിധേയമാക്കിയിട്ടുണ്ട്.
മസ്തിഷ്കത്തിന്റെ വലിപ്പം ശരീര വലിപ്പത്തിനനുസരിച്ച് വർദ്ധിക്കാറുണ്ട് പക്ഷേ അത് ആനുപാതികമായല്ല കാണപ്പെടുന്നത്.
പവർ നിയമമനുസരിച്ച് സസ്തനികളിൽ പൊതുവായി ഇത് ഏകദേശം 0.75 എന്ന നിരക്കിലാണ്‌ കാണപ്പെടുന്നത്.
ഈ നിരക്ക് ശരാശരി സസ്തനികളിൽ ബാധകമായി പൊതുവിൽ കാണപ്പെടുന്നുവെങ്കിലും അതിലെ ഒരോ കുടുംബവും അവയുടെ പെരുമാറ്റത്തിൽ പ്രകടമായ വ്യത്യസ്ത വച്ചുപുലർത്തുന്നുണ്ട്.
ഉദാഹരണത്തിന്‌ പ്രൈമേറ്റുകളിൽ ഈ നിരക്കിനേക്കാൾ 5 മുതൽ 10 വരെ മടങ്ങ് കൂടുതലാണ്‌.
ഇരപിടിയൻ ജന്തുക്കൾക്ക് വലിപ്പത്തിലുള്ള തലച്ചോർ കാണപ്പെടുന്നുമുണ്ട്.
വിവിധ സസ്തനികളിൽ തലച്ചോറിന്റെ വലിപ്പം കൂടുമ്പോൾ അതിന്റെ എല്ലാ ഭാഗത്തിന്റെ വലിപ്പവും ഒരേ അനുപാതത്തിലല്ല വർദ്ധിക്കുന്നത്, തലച്ചോറിന്റെ വലിപ്പം കൂടുന്നതിനനുസരിച്ച് കോർട്ടെക്സിന്റെ വലിപ്പത്തിന്റെ അനുപാതം കൂടുന്നതായാണ്‌ കാണപ്പെടുന്നത്.
നട്ടെല്ലില്ലാത്തവയിൽ കുറിപ്പുകൾ അവലംബം {{ cite journal }} : Unknown parameter | coauthors= ignored ( | author= suggested) ( help ) {{ cite journal }} : Unknown parameter | coauthors= ignored ( | author= suggested) ( help ) {{ cite journal }} : Check date values in: | accessdate= ( help ) {{ cite journal }} : Unknown parameter | coauthors= ignored ( | author= suggested) ( help ) {{ cite journal }} : Unknown parameter | coauthors= ignored ( | author= suggested) ( help ) {{ cite book }} : Unknown parameter | coauthors= ignored ( | author= suggested) ( help )
ബാബുരാജ് (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Baburaj_(Disambiguation) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ബാബുരാജ് എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
എം.എസ്. ബാബുരാജ് - മലയാള ചലച്ചിത്രസംഗീത സംവിധായകൻ ബാബുരാജ് - മലയാള ചലച്ചിത്ര നടൻ കെ.ടി. ബാബുരാജ് - മലയാള സാഹിത്യകാരൻ ബാബുരാജ് - ചലച്ചിത്ര സംവിധായകൻ (ചീഫ് മിനിസ്റ്റർ കെ.ആർ. ഗൗതമി)
ബാബുമോൻ
ഹരിഹരൻ സംവിധാനം ചെയ്ത് ജി.പി.ബാലൻ നിർമ്മിച്ച ഒരു മലയാളചലച്ചിത്രമാണ് ബാബുമോൻ .
പ്രേംനസീർ , ജയഭാരതി , ശ്രീവിദ്യ , അടൂർ ഭാസി എന്നിവർ പ്രധാന വേഷങ്ങളിൽ അഭിനയിച്ചു.
എം എസ് എസ് വിശ്വനാഥൻ സംഗീതസംവിധാനം നിർവഹിച്ച ഈ  ചിത്രം  ഹിന്ദി സിനിമയായ ദോർ ഗഗൻ കി ചാവോൻ മേം ( दूर गगन की छाँव में Door Gagan Ki Chhaon Mein)എന്ന ചിത്രത്തിന്റെ  റീമേക്കായിരുന്നു.
അഭിനേതാക്കൾ പ്രേംനസീർ : ഉണ്ണിക്കൃഷ്ണൻ ജയഭാരതി : ഇന്ദുമതി ശ്രീവിദ്യ : ശാരദ മാസ്റ്റർ രഘു : ബാബുമോൻ അടൂർ ഭാസി കെ.പി. ഉമ്മർ തിക്കുറിശ്ശി സുകുമാരൻ നായർ ജോസ് പ്രകാശ് ടി.എസ്. മുത്തയ്യ പട്ടം സദൻ ശങ്കരാടി ബഹദൂർ ശ്രീലത നമ്പൂതിരി സുനിൽ പ്രതാപചന്ദ്രൻ അഴീക്കോട് ബാലൻ ബെന്നി (നായ) മാടമന സുബ്രഹ്മണ്യം മുതുകുളം രാഘവൻ പിള്ള വെല്ലൂർ പി. ചന്ദ്രശേഖരൻ വിനയരാജ് സാന്റോ കൃഷ്ണൻ സൌണ്ട് ട്രാക്ക്
ഈ ചിത്രത്തിന്റെ ഗാനരചന നിർവ്വഹിച്ചത് മങ്കൊമ്പു ഗോപാലകൃഷ്ണനും സംഗീതം എം.എസ്. വിശ്വനാഥനുമായിരുന്നു.
No. Song Singers 1 ഇന്ദ്രനീലെ ചൊരിയും കെ.ജെ. യേശുദാസ് 2 നാടൻ പാട്ടിന്റെ കെ.ജെ. യേശുദാസ് 3 പത്മതീർത്ഥകരയിൽ ഒരു പച്ചിലമാളികക്കാട് വാണി ജയറാം 4 പത്മതീർത്ഥകരയിൽ ഒരു പച്ചിലമാളികക്കാട് പി. സുശീല , പി. ജയചന്ദ്രൻ 5 രക്ഷാ ദൈവതം [ഇവിടമാണീശ്വര സന്നിധാനം] കെ.ജെ. യേശുദാസ്, ജയചന്ദ്രൻ, കോറസ് 6 വള്ളുവനാട്ടിലെ പി. സുശീല
ബാബുരാജ് ഇംഗ്ലീഷ് വിലാസം https://ml.wikipedia.org/wiki/Baburaj_(actor)
ഒരു മലയാളചലച്ചിത്രനടനാണ് ബാബുരാജ് .
പ്രധാനമായും വില്ലൻ റോളുകളാണ് ബാബുരാജ് കൈകാര്യം ചെയ്യുന്നത്.
മലയാളം, തെലുങ്ക്, ഹിന്ദിചലച്ചിത്രങ്ങളിൽ ആണ് ബാബുരാജ് അഭിനയിച്ചിട്ടുള്ളത്.7 വർഷം ബാബുരാജ് ഒരു അഭിഭാഷകനായി സേവനമനുഷ്ഠിച്ചിട്ടുണ്ട്.
ചലച്ചിത്രനടിയായ വാണി വിശ്വനാഥാണ് ഇദ്ദേഹത്തിന്റെ ഭാര്യ.
എറണാകുളം ജില്ലയിലെ ആലുവ താലൂക്കിൽ പി.ജെ.ജേക്കബിൻ്റെയും കാർമ്മലിയുടേയും മകനായി 1970 മാർച്ച് 5 ന് ജനിച്ചു.
ബാബുരാജ് ജേക്കബ് എന്നതാണ് മുഴുവൻ പേര്.
ആലുവ യു.സി.കോളേജ്, എറണാകുളം മഹാരാജാസ്, ഗവ.
ലോ കോളേജ് എന്നിവിടങ്ങളിൽ നിന്ന് വിദ്യാഭ്യസം പൂർത്തിയാക്കി.
ആദ്യ വിവാഹ ബന്ധം പിരിഞ്ഞതിന് ശേഷം 2002-ൽ പ്രശസ്ത തെന്നിന്ത്യൻ ചലച്ചിത്ര അഭിനേത്രിയായ വാണി വിശ്വനാഥിനെ വിവാഹം ചെയ്തു.
ആദ്യ ഭാര്യയിലെ മക്കളാണ് അഭയ്, അക്ഷയ്.
വാണി വിശ്വനാഥിലും ബാബുരാജിന് രണ്ട് മക്കളാണ്.
ആർച്ച, ആരോമൽ ചലച്ചിത്ര ജീവിതം
ബാലനടനായാണ് ബാബുരാജ് സിനിമയിൽ അരങ്ങേറ്റം കുറിച്ചത് .
മലയാളസിനിമയിൽ 1993ൽ റിലീസ് ചെയ്ത ' ഭീഷ്മാചാര്യ ' എന്ന ചലച്ചിത്രത്തിലൂടെയായിരുന്നു അരങ്ങേറ്റം.
ഗോഡ്ഫാദർ എന്ന മലയാളച്ചലച്ചിത്രത്തിന്റെ റീമേക്ക് ആയ 'ഹൽചൽ' എന്ന ഹിന്ദി ചിത്രത്തിലും ബാബുരാജ് വില്ലനായി അഭിനയിച്ചിട്ടുണ്ട്.
നാല് മലയാളം ചിത്രങ്ങളും ഒരു തമിഴ് ചിത്രവും ബാബുരാജ് നിർമ്മിച്ചിട്ടുണ്ട്.
2011ൽ പുറത്തിറങ്ങിയ സോൾട്ട് ആന്റ് പെപ്പർ എന്ന സിനിമയിൽ കുക്ക്ബാബു എന്ന വേഷത്തിൽ അഭിനയിച്ചിരുന്നു.
2009ൽ ബ്ലാക്ക് ഡാലിയ എന്ന മലയാളചലച്ചിത്രത്തിലൂടെ ബാബുരാജ് ഒരു സംവിധായകൻ എന്ന നിലയിലും അരങ്ങേറ്റം കുറിച്ചു.
സുരേഷ് ഗോപിയാണ് ഈ ചിത്രത്തിലെ പ്രധാന കഥാപാത്രത്തെ അവതരിപ്പിക്കുന്നത്.
പൃഥ്വിരാജ് പ്രധാനവേഷത്തിലെത്തുന്ന ' മനുഷ്യമൃഗം ' എന്ന ചിത്രത്തിന്റെയും സംവിധായകൻ ബാബുരാജാണ്.
ബാബുരാജിന്റെ ഭാര്യയായ വാണി വിശ്വനാഥായിരുന്നു ഈ ചലച്ചിത്രത്തിന്റെ നിർമ്മാതാവ്.
കൂദാശ എന്ന സിനിമയിലെ മെത്രാൻ ജോയ് എന്ന കഥാപാത്രത്തെ മികവുറ്റതാക്കിയ ബാബുരാജിൻ്റെ അഭിനയം നിരൂപക പ്രശംസ നേടിയതാണ്.
മലയാളത്തിൽ ഇതുവരെ 150 ഓളം സിനിമകളിൽ അഭിനയിച്ചു.
മലയാളം കൂടാതെ തമിഴ്, തെലുങ്ക്, കന്നട ഹിന്ദി, സിനിമകളിലും അഭിനയിച്ചിട്ടുണ്ട്
സംവിധാനം ബ്ലാക്ക് കോഫി 2021 മനുഷ്യമൃഗം 2011 ബ്ലാക്ക് ഡാലിയ 2009
കഥ അടുക്കള രഹസ്യം അങ്ങാടിപ്പാട്ട് 1997 കുളിർക്കാറ്റ് 1998 ദി ഗ്യാംങ് 2000 മനുഷ്യമൃഗം 2011
തിരക്കഥ ബ്ലാക്ക് കോഫി 2021 നോട്ടി പ്രൊഫസർ 2012 മനുഷ്യമൃഗം 2011 ദി ഗ്യാംങ്ങ് 2000 കുളിർക്കാറ്റ് 1998 അഭിനയിച്ച ചിത്രങ്ങൾ മലയാളം സിനിമകൾ ഗ്രാൻഡ്ഫാദർ (2019) മൈലാഞ്ചി മൊഞ്ചുള്ള വീട് മനുഷ്യമൃഗം (2011) സോൾട്ട് ആന്റ് പെപ്പർ (2011) പോക്കിരി രാജ (2010) പ്രമാണി (2010) ഡാഡി കൂൾ (2009) ബ്ലാക്ക് ഡാലിയ (2009) ട്വന്റി-20 (2008) ആയുധം (2008) നസ്രാണി (2007) ഇന്ദ്രജിത്ത് (2007) നാദിയ കൊല്ലപ്പെട്ട രാത്രി (2007) സൂര്യൻ (2007) മിഷൻ 90 ഡെയ്സ് (2007) അതിശയൻ (2007) ഛോട്ടാ മുംബൈ (2007) പ്രണയകാലം (2007) പോത്തൻ വാവ (2006) ദി ഡോൺ (2006) ചെസ്സ് (2006) ചിന്താമണി കൊലക്കേസ് (2006) തുറുപ്പുഗുലാൻ (2006) കിലുക്കം കിലുകിലുക്കം (2006) രാജമാണിക്യം (2005) ലോകനാഥൻ IAS (2005) രാപ്പകൽ (2005) അത്ഭുതദ്വീപ് (2005) അമൃതം (2004) സത്യം (2004) കുസൃതി (2004) ചക്രം (2003) കിളിച്ചുണ്ടൻ മാമ്പഴം (2003) ശിവം (2002) നരിമാൻ (2001) രാവണപ്രഭു (2001) രണ്ടാം ഭാവം (2001) സായ്‌വർ തിരുമേനി സത്യമേവ ജയതേ കോട്ടപ്പുറത്തെ കൂട്ടുകുടുംബം(1997) പടനായകൻ (1996) സ്വപ്നലോകത്തെ ബാലഭാസ്കരൻ (1996) KL-95 എറണാകുളം നോർത്ത് തിരുമനസ്സ് (1995) തെലുഗു ചലച്ചിത്രം അന്തിമ തീർപ്പ് (2010) ഹിന്ദി ചലച്ചിത്രം ഹൽചൽ (2004) അവലംബം ↑ https://www.manoramaonline.com/movies/movie-news/2021/06/09/baburaj-remember-his-college-life-and-police-case.html പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Baburaj http://popcorn.oneindia.in/artist-filmography/4424/1/baburaj.html Archived 2012-03-25 at the Wayback Machine .
http://in.movies.yahoo.com/news-detail/37943/Baburaj-turns-director-Black-Dalia.html%5Bപ്രവർത്തിക്കാത്ത+കണ്ണി%5D
ബാബുരി ആണ്ടിജാനി ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
മുഗൾ ചക്രവർത്തി സാഹിറുദ്ദീൻ മുഹമ്മദ് ബാബറിന്റെ അടിമയും രഹസ്യ കാമുകനുമായിരുന്നു ബാബുരി ആണ്ടിജാനി അല്ലെങ്കിൽ ആണ്ടിസാനി ( ബാബുരി അൽ-ബാരിൻ , പേർഷ്യൻ: بابری اندیجان) (1486 - ഏപ്രിൽ 1526).
1499-ൽ ഉസ്ബെക്കിസ്ഥാനിലെ ക്യാമ്പ് മാർക്കറ്റിൽ നിന്ന് അദ്ദേഹം രക്ഷിച്ച വ്യക്തിയാണ് ഇദ്ദെഹം.
ആണ്ടിജാൻ നഗരത്തിൽ നിന്ന് വന്നതിനാൽ, ബാബർ ചക്രവർത്തി അദ്ദേഹത്തെ ആണ്ടിജാനി എന്ന് വിളിക്കാൻ ഇഷ്ടപ്പെട്ടു.
ബാബുരിയെക്കുറിച്ച് കൂടുതൽ വിവരങ്ങൾ ലഭ്യമല്ല.
മറ്റ് ചരിത്ര ഗ്രന്ഥങ്ങളിൽ ബാബുരിയെ വളരെ അപൂർവമായി മാത്രമേ പരാമർശിച്ചിട്ടുള്ളൂവെങ്കിലും, ചക്രവർത്തി തന്റെ ആത്മകഥയായ " ബാബർനാമ " യിൽ പലതവണ തന്റെ രഹസ്യ കാമുകനായ ബാബുരിയെ പരാമർശിക്കുകയും ബാബുരിയോടുള്ള തന്റെ വികാരങ്ങൾ ഭയമില്ലാതെ പ്രകടിപ്പിക്കുകയും അവനെക്കുറിച്ച് നിരവധി പേർഷ്യൻ കവിതകൾ പോലും എഴുതുകയും ചെയ്തിട്ടുണ്ട്.
1499-ൽ ആണ്ടിസാനി ബാബർ ചക്രവർത്തിയുടെ പിടിയിലായി.
ചക്രവർത്തി ആണ്ടിസാനിയെ കുതിരപ്പുറത്ത് കയറാൻ പഠിപ്പിച്ചു, അവനെ തൊഴുത്തിന്റെ ചുമതല ഏൽപ്പിച്ചു, അവനെ വിശ്വസ്തനും നിരന്തര കൂട്ടാളിയുമായി നിലനിർത്തി.
1507 മെയ് മാസത്തിൽ, ചക്രവർത്തിയോടുള്ള അവഹേളനം ബാബുരിയെ നാടുവിടാൻ പ്രേരിപ്പിച്ചു, 1522-ൽ തിരിച്ചെത്തി.
/link ബാബർനാമയിലെ ബാബുരി
പ്രശസ്ത ചക്രവർത്തിമാർ പലപ്പോഴും തങ്ങളുടെ വികാരങ്ങൾ രഹസ്യമാക്കി വെച്ചിരുന്നുവെങ്കിലും, ബാബർ ചക്രവർത്തി ബാബരിയോട് തന്റെ വികാരങ്ങൾ നിർഭയം പ്രകടിപ്പിച്ചു.
'Äyisha-sultan Begum whom my father and hers, i.e. my uncle, Sl.
Aḥmad Mirzā had betrothed to me, came (this year) to Khujand ¹ and I took her in the month of Sha'ban.
Though I was not ill-disposed towards her, yet, this being my first marriage, out of modesty and bashfulness, I used to see her once in 10, 15, or 20 days.
Later on, when even my first inclination did not last, my bashfulness increased.
Then my mother Khänīm used to send me, once a month or every 40 days, with driving and driving, dunnings and worry.
In those leisurely days, I discovered in myself a strange inclination, nay!
as the verse says, 'I maddened and afflicted myself' for a boy in the camp-bazar, his very name, Bāburī, fitting in.
Up till then, I had had no inclination for anyone, indeed of love and desire, either by hear-say or experience, I had not heard, I had not talked.
At that time I composed Persian couplets, one or two at a time; this is one of them:
May none be as I, humbled and wretched and love-sick: No beloved as thou art to me, cruel and careless.
From time to time Bāburi used to come to my presence but out of modesty and bashfulness, I could never look straight at him; how then could I make conversation (ikhtilät) and recital (hikayat)?
In my joy and agitation I could not thank him (for coming); how was it possible for me to reproach him with going away?
What power had I to command the duty of service to myself?
One day, during that time of desire and passion when I was going with companions along a lane and suddenly met him face to face, I got into such a state of confusion that I almost went right off.
To look straight at him torments and shames, I went on.
A (Persian) couplet of Muhammad Salih's came into my mind.
— Baburi Andijani, in Jahiruddin Muhammad Babur, Baburnama, Page 120 FARGHANA (q. Babur's first marriage.) മറ്റ് സാഹിത്യങ്ങളിൽ ബാബുരി
ബാബറിനെ അടിസ്ഥാനമാക്കി അലക്സ് റഥർഫോർഡിന്റെ ചരിത്രപരമായ ഫിക്ഷൻ പരമ്പരയായ എംപയർ ഓഫ് ദി മൊഗലിലെ ഒരു കഥാപാത്രമാണ് ബാബുരി.
ബാബുൽനാഥ് ക്ഷേത്രം ക്ഷേത്രത്തിന്റെ പ്രവേശനകവാടം
മുംബൈയിലെ ഒരു പുരാതന ശിവക്ഷേത്രമാണ് ബാബുൽനാഥ് .
ഗിർഗാവ് ചൗപാട്ടിക്ക് സമീപം മലബാർ ഹില്ലിൽ , ചെറിയ കുന്നിൻ മുകളിലാണ് ഈ ക്ഷേത്രം സ്ഥിതി ചെയ്യുന്നത്.
നഗരത്തിലെ ഏറ്റവും പഴയ ക്ഷേത്രങ്ങളിൽ ഒന്നാണ് ഇത് .
ബാബുൽ വൃക്ഷത്തിന്റെ ( കരിവേലം ) ദേവനായ ശിവന്റെ രൂപത്തിലാണ് ഈ ക്ഷേത്രത്തിലെ പ്രതിഷ്ഠ.
പടികൾ നടന്നുകയറാൻ ബുദ്ധിമുട്ടുള്ള സന്ദർശകർക്കായി ഒരു എലിവേറ്ററും പ്രവർത്തിക്കുന്നുണ്ട്.
മഹാശിവരാത്രി ഉത്സവത്തിന് ലക്ഷക്കണക്കിന് ഭക്തരാണ് ഈ ക്ഷേത്രം സന്ദർശിക്കുന്നത്.
ബാബുൽനാഥ് എന്ന പേരിന് കാരണമായി പ്രധാനമായും മൂന്ന് വ്യാഖ്യാനങ്ങളാണ് പ്രചാരത്തിലുള്ളത് .
ഇവിടെ നിന്നും ഒരു സ്വയംഭൂ ശിവലിംഗം കണ്ടെടുത്ത ‘ശ്രീ ബാബുൽ’ എന്ന ഇടയന്റെ പേരിൽ നിന്നും ഈ പേര് ലഭിച്ചു എന്നൊരു വിശ്വാസമുണ്ട് .
ഈ ശിവലിംഗം ഒരു ബാബുൽ വൃക്ഷത്തിന്റെ ചുവട്ടിൽ ആയിരുന്നതിലാനാണ് ഈ പേര് വന്നതെന്ന് മറ്റൊരു പക്ഷം.
ഇവ കൂടാതെ ജഗത്രയത്തിന്റെ പിതാവ് എന്ന അർഥത്തിൽ ‘ബാബാ’ (ഹിന്ദിയിൽ പിതാവ്) എന്ന സംജ്ഞയിൽ നിന്നും രൂപം കൊണ്ടതാണെന്നും വാദമുണ്ട്.
12-ആം നൂറ്റാണ്ടിൽ രാജാ ഭീംദേവിന്റെ കാലത്ത് ഈ ക്ഷേത്രം നിലനിന്നിരുന്നുവെന്ന് കരുതപ്പെടുന്നു.